EUROOPAN KOMISSIO Bryssel 17.11.2022 COM(2022) 646 final 2022/0382(NLE) Ehdotus NEUVOSTON PÄÄTÖS Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisellä kauppa- ja yhteistyösopimuksella perustetussa kumppanuusneuvostossa Euroopan unionin puolesta otettavasta kannasta sopimuksen 552 artiklan 11 kohdassa tarkoitetun välikauden, jonka aikana Yhdistynyt kuningaskunta voi poiketa velvollisuudesta poistaa matkustajien matkustajarekisteritiedot heidän Yhdistyneestä kuningaskunnasta lähtönsä jälkeen, jatkamiseen



PERUSTELUT 1.Ehdotuksen kohde Tämä ehdotus koskee päätöstä kumppanuusneuvostossa Euroopan unionin puolesta otettavan kannan vahvistamisesta Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan, jäljempänä ’Yhdistynyt kuningaskunta’, välisen kauppa- ja yhteistyösopimuksen, jäljempänä ’kauppa- ja yhteistyösopimus’, 552 artiklan 13 kohdan osalta. Kauppa- ja yhteistyösopimus mahdollistaa unionin ja Yhdistyneen kuningaskunnan välisten lentojen matkustajarekisteritietojen siirtämisen Yhdistyneeseen kuningaskuntaan ja tällaisten tietojen käsittelyn ja käytön Yhdistyneessä kuningaskunnassa. Kauppa- ja yhteistyösopimuksen mukaan Yhdistyneen kuningaskunnan on poistettava kauppa- ja yhteistyösopimuksen nojalla vastaanotetut matkustajarekisteritiedot matkustajien maasta lähdön jälkeen, ellei riskinarvioinnissa ilmene tarvetta säilyttää kyseisiä matkustajarekisteritietoja. Kauppa- ja yhteistyösopimuksen mukaan Yhdistynyt kuningaskunta voi kuitenkin väliaikaisesti poiketa tästä vaatimuksesta aluksi vuoden mittaisen välikauden ajan eli 31. joulukuuta 2021 saakka, ottaen huomioon erityisolosuhteet, joiden vuoksi Yhdistyneen kuningaskunnan on tehtävä eräitä teknisiä mukautuksia muuttaakseen matkustajarekisteritietojen käsittelyjärjestelmät, joita se käytti silloin, kun siihen sovellettiin unionin lainsäädäntöä (eli PNR-direktiiviä), sellaisiksi, että ne mahdollistaisivat matkustajarekisteritietojen poistamisen kauppa- ja yhteistyösopimuksen mukaisesti. Tätä välikautta voidaan jatkaa kumppanuusneuvoston peräkkäisillä päätöksillä kahdella lisävuodella edellyttäen, että tietyt edellytykset täyttyvät. Välikauden aikana ja kauppa- ja yhteistyösopimuksen 552 artiklan 11 kohdan mukaisesti Yhdistyneen kuningaskunnan on sovellettava matkustajarekisteritietojen käsittelyyn lisäsuojatoimia, erityisesti estämällä sopimuksen 552 artiklan 4 kohdan mukaisesti poistettavien matkustajarekisteritietojen käytön. Poikkeuksen lisäksi sovelletaan menettelyä, jossa Yhdistyneen kuningaskunnan on toimitettava kauppa- ja yhteistyösopimuksella perustetulle lainvalvonta- ja oikeusyhteistyön erityiskomitealle riippumattoman hallintoelimen kertomus, johon sisältyy Yhdistyneen kuningaskunnan tietosuojavalvontaviranomaisen lausunto siitä, onko välikauden ajan kauppa- ja yhteistyösopimuksen 552 artiklan 11 kohdan mukaisesti sovellettavia tietosuojaan liittyviä lisäsuojatoimia sovellettu tehokkaasti, sekä arvio siitä, ovatko erityisolosuhteet edelleen olemassa, ja kuvaus toimista, joita on toteutettu Yhdistyneen kuningaskunnan matkustajarekisteritietojen käsittelyjärjestelmien muuttamiseksi sellaisiksi, että ne mahdollistaisivat matkustajarekisteritietojen poistamisen matkustajien maasta lähdön jälkeen. Lisäksi jotta kumppanuusneuvosto voi myöntää jatkoaikaa toisen kerran, Yhdistyneen kuningaskunnan on täytynyt edistyä merkittävästi matkustajarekisteritietojen käsittelyjärjestelmiensä vaaditussa muuttamisessa, vaikka muutosta ei ole vielä voitu saattaa kokonaan päätökseen. Kauppa- ja yhteistyösopimusta alettiin soveltaa väliaikaisesti 1. tammikuuta 2021, ja se tuli voimaan 1. toukokuuta 2021. Tätä seuranneen välikauden ensimmäinen vuosi päättyi 31. joulukuuta 2021. Yhdistyneen kuningaskunnan 1. lokakuuta 2021 toimittaman ensimmäisen kertomuksen ja arvion sekä marraskuussa 2021 toimitettujen täydentävien tietojen perusteella kumppanuusneuvosto jatkoi 21. joulukuuta 2021 välikautta vuodella 31. joulukuuta 2022 saakka. Saadakseen toisen ja viimeisen jatkoajan Yhdistynyt kuningaskunta toimitti toisen kertomuksen ja arvion 29. syyskuuta 2022. Lainvalvonta- ja oikeusyhteistyön erityiskomitea tarkasteli tätä kertomusta ja Yhdistyneen kuningaskunnan toimittamaa arviota kokouksessaan 13. lokakuuta 2022. Unioni esitti kokouksessa useita selventäviä kysymyksiä, joihin Yhdistynyt kuningaskunta antoi vastaukset, jotka se lupasi toimittaa myöhemmin myös kirjallisesti. Jos edellä mainitut erityisolosuhteet jatkuvat ja – lisäksi – jos Yhdistynyt kuningaskunta on saavuttanut merkittävää edistystä, kumppanuusneuvosto jatkaa kauppa- ja yhteistyösopimuksen 552 artiklan 13 kohdan kolmannen virkkeen nojalla välikautta toisella ja viimeisellä vuodella eli 31. joulukuuta 2023 saakka. Komissio toteaa, että tämän viimeisen jatkoajan päätyttyä edellä mainituista erityisolosuhteista johtuvan väliaikaisen poikkeuksen soveltaminen lakkaa ja Yhdistyneen kuningaskunnan on täytynyt saada päätökseen kaikki tarvittavat tekniset mukautukset, jotta sen matkustajarekisteritietojen käsittelyjärjestelmät voivat poistaa matkustajarekisteritiedot kauppa- ja yhteistyösopimuksen 552 artiklan 4 kohdan mukaisesti. Välikauden jatkaminen edelleen ei ole kauppa- ja yhteistyösopimuksen nojalla mahdollista. 2.Ehdotuksen tausta 2.1.Unionin ja Yhdistyneen kuningaskunnan välinen kauppa- ja yhteistyösopimus Kauppa- ja yhteistyösopimus luo perustan unionin ja Yhdistyneen kuningaskunnan väliselle laaja-alaiselle suhteelle vaurauden ja hyvän naapuruuden alueella, jolle ovat ominaisia läheiset ja rauhanomaiset suhteet, joka perustuu yhteistyöhön ja jolla kunnioitetaan osapuolten itsemääräämisoikeutta ja suvereniteettia. Kauppa- ja yhteistyösopimus tuli voimaan 1. toukokuuta 2021, ja sitä on sovellettu väliaikaisesti 1. tammikuuta 2021 lähtien. 2.2.Kumppanuusneuvosto Kauppa- ja yhteistyösopimuksella perustetaan useita yhteisiä elimiä, mukaan lukien kumppanuusneuvosto, joka on Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa tarkoitettu sopimuksella perustettu elin. 2.3.Suunniteltu kumppanuusneuvoston säädös Kauppa- ja yhteistyösopimuksen 552 artiklan 4 kohdan mukaan Yhdistyneen kuningaskunnan on lähtökohtaisesti poistettava sopimuksen nojalla saadut matkustajien matkustajarekisteritiedot heidän maasta lähtönsä jälkeen, ellei riskinarvioinnissa ilmene tarvetta säilyttää kyseisiä matkustajarekisteritietoja. Tämä vaatimus johtuu unionin tuomioistuimen vuonna 2017 antamasta lausunnosta, joka koskee suunniteltua EU:n ja Kanadan välistä sopimusta matkustajarekisteritietojen siirtämisestä ja käsittelystä. Kauppa- ja yhteistyösopimuksen 552 artiklan 11 kohdan mukaan Yhdistynyt kuningaskunta voi väliaikaisesti poiketa saman artiklan 4 kohdasta välikauden ajan, kunnes Yhdistynyt kuningaskunta panee matkustajarekisteritietojen käsittelyjärjestelmiä koskevat tekniset mukautukset täytäntöön mahdollisimman pian. Välikausi kestää enintään kolme vuotta kauppa- ja yhteistyösopimuksen voimaantulosta. Välikauden aikana Yhdistyneen kuningaskunnan toimivaltaisen viranomaisen on estettävä poistettavien matkustajarekisteritietojen käyttö soveltamalla kyseisiin matkustajarekisteritietoihin eräitä lisäsuojatoimia.

Kauppa- ja yhteistyösopimuksen 552 artiklan 10 kohdassa määrätään, että saman artiklan 11 kohtaa sovelletaan erityisten olosuhteiden vuoksi, jotka estävät Yhdistynyttä kuningaskuntaa tekemästä teknisiä mukautuksia, jotka ovat tarpeen niiden matkustajarekisteritietojen käsittelyjärjestelmien muuttamiseksi, joita Yhdistynyt kuningaskunta käytti, kun siihen sovellettiin unionin lainsäädäntöä, sellaisiksi, että ne mahdollistaisivat matkustajarekisteritietojen poistamisen saman artiklan 4 kohdan nojalla. Kauppa- ja yhteistyösopimuksen 552 artiklan 12 kohdan mukaan Yhdistyneen kuningaskunnan on toimitettava lainvalvonta- ja oikeusyhteistyön erityiskomitealle yhdeksän kuukauden kuluttua sopimuksen voimaantulosta saman artiklan 7 kohdassa tarkoitettu riippumattoman hallintoelimen kertomus, joka sisältää 525 artiklan 3 kohdassa tarkoitetun Yhdistyneen kuningaskunnan valvontaviranomaisen lausunnon siitä, onko kauppa- ja yhteistyösopimuksen 552 artiklan 11 kohdassa määrättyjä tietosuojaan liittyviä lisäsuojatoimia sovellettu tehokkaasti, sekä Yhdistyneen kuningaskunnan arvio siitä, ovatko kauppa- ja yhteistyösopimuksen 552 artiklan 10 kohdassa tarkoitetut erityisolosuhteet edelleen olemassa, ja kuvaus toimista, joita on toteutettu Yhdistyneen kuningaskunnan matkustajarekisteritietojen käsittelyjärjestelmien muuttamiseksi sellaisiksi, että ne mahdollistavat matkustajarekisteritietojen poistamisen saman artiklan 4 kohdan mukaisesti. Vuotta myöhemmin on toimitettava toinen kertomus ja arvio, jos välikautta aiotaan jatkaa viimeisen kerran yhdellä vuodella. Välikauden aikana Yhdistyneen kuningaskunnan on sovellettava kauppa- ja yhteistyösopimuksen 552 artiklan 11 kohdan a–d alakohdassa määrättyjä lisäsuojatoimia erityisesti estääkseen poistettavien matkustajarekisteritietojen käytön. Näiden lisäsuojatoimien tehokas soveltaminen on osoitettava riippumattoman hallintoelimen kertomuksessa ja Yhdistyneen kuningaskunnan tietosuojaviranomaisen lausunnossa kauppa- ja yhteistyösopimuksen 552 artiklan 12 kohdan a alakohdan mukaisesti. Kauppa- ja yhteistyösopimuksen 552 artiklan 13 kohdan toisessa virkkeessä todetaan, että jos saman artiklan 10 kohdassa tarkoitetut erityisolosuhteet jatkuvat, kumppanuusneuvosto jatkaa 11 kohdassa tarkoitettua välikautta yhdellä vuodella. Kumppanuusneuvosto jatkoi välikautta ensimmäisen kerran 21. joulukuuta 2021. Edellä mainittuja menettelyä ja ehtoja sovelletaan myös välikauden toiseen ja viimeiseen jatkamiseen vuodella. Lisäksi kauppa- ja yhteistyösopimuksen 552 artiklan 13 kohdan kolmannen virkkeen mukaan Yhdistyneen kuningaskunnan on osoitettava, että sen matkustajarekisteritietojen käsittelyjärjestelmien muuttamisessa on edistytty merkittävästi, vaikka niitä ei ole vielä voitu muuttaa sellaisiksi, että matkustajarekisteritietojen poistaminen kauppa- ja yhteistyösopimuksen 552 artiklan 4 kohdan mukaisesti olisi mahdollista. Kumppanuusneuvoston päätös välikauden jatkamisesta voidaan tehdä missä tahansa muodossa. Kumppanuusneuvoston puheenjohtajien päätökset tehdään yhteisellä suostumuksella (ks. kauppa- ja yhteistyösopimuksen liitteessä 1 olevan 1 artiklan 2 kohta). Päätös olisi tehtävä ennen välikauden toisen vuoden päättymistä eli ennen joulukuun 31. päivää 2022. Ennen välikauden toisen ja viimeisen jatkoajan päätymistä eli viimeistään 31. joulukuuta 2023 Yhdistyneen kuningaskunnan on täytynyt saada päätökseen kaikki tarvittavat tekniset mukautukset, jotta sen matkustajarekisteritietojen käsittelyjärjestelmät voivat poistaa matkustajarekisteritiedot kauppa- ja yhteistyösopimuksen 552 artiklan 4 kohdan mukaisesti. Komissio odottaa Yhdistyneen kuningaskunnan ilmoittavan tästä lainvalvonta- ja oikeusyhteistyön erityiskomitealle. Lainvalvonta- ja oikeusyhteistyön erityiskomitea seuraa ja tarkastelee kauppa- ja yhteistyösopimuksen kolmannen osan täytäntöönpanoa ja varmistaa sen moitteettoman toiminnan. Se on tämän vuoksi edelleen sopiva foorumi keskustella kauppa- ja yhteistyösopimuksen 552 artiklan 7 kohdan mukaisesta Yhdistyneen kuningaskunnan riippumattoman hallintoelimen vuosittaisesta arviosta, joka koskee Yhdistyneen kuningaskunnan toimivaltaisen viranomaisen lähestymistapaa matkustajarekisteritietojen säilyttämistarpeeseen saman artiklan 4 kohdan mukaisesti. 3.Unionin puolesta otettava kanta Taustaa Yhdistynyt kuningaskunta toimitti 29. syyskuuta 2022 lainvalvonta- ja oikeusyhteistyön erityiskomitealle arvion kauppa- ja yhteistyösopimuksen 552 artiklan 12 kohdan b alakohdan mukaisesti. Yhdistyneen kuningaskunnan arviossa todetaan, että Yhdistyneen kuningaskunnan matkustajarekisteritietojen käsittelyjärjestelmiin liittyvät erityisolosuhteet ovat edelleen olemassa ja että Yhdistyneen kuningaskunnan matkustajarekisteritietojen käsittelyjärjestelmien muuttamisessa järjestelmiksi, jotka mahdollistavat matkustajarekisteritietojen poistamisen kauppa- ja yhteistyösopimuksen 552 artiklan 4 kohdan mukaisesti, on edistytty merkittävästi, vaikka niitä ei ole vielä voitu muuttaa tällaisiksi kokonaan. Yhdistyneen kuningaskunnan on muutettava matkustajarekisteritietojen käsittelyjärjestelmä, joka on suunniteltu jäsenvaltioihin sovellettavan unionin lainsäädännön mukaiseksi, järjestelmäksi, joka täyttää kauppa- ja yhteistyösopimuksen vaatimukset, eikä ennen kauppa- ja yhteistyösopimuksen voimaantuloa ollut riittävästi aikaa tehdä tarvittavia mukautuksia monimutkaiseen matkustajarekisteritietojen käsittelyjärjestelmään. Kauppa- ja yhteistyösopimuksen vaatimukset kuvastavat unionin tuomioistuimen vuoden 2017 oikeuskäytäntöä, joka koskee matkustajarekisteritietojen kansainvälistä siirtoa unionista kolmansiin maihin (lausunto 1/15). Yhdistyneen kuningaskunnan nykyinen matkustajarekisteritietojen käsittelyjärjestelmä luotiin vuonna 2004, ja sitä mukautettiin vuonna 2016 vastaamaan matkustajarekisteritietojen (PNR) käytöstä terrorismirikosten ja vakavan rikollisuuden ennalta estämistä, paljastamista ja tutkintaa sekä tällaisiin rikoksiin liittyviä syytetoimia varten 27. huhtikuuta 2016 annettua direktiiviä (EU) 2016/681. Yhdistyneen kuningaskunnan matkustajarekisteritietojen käsittelyjärjestelmä suunniteltiin muiden jäsenvaltioiden järjestelmien tavoin siten, että siinä säilytetään kaikki matkustajarekisteritiedot viiden vuoden ajan, jotta voidaan yksittäisissä tapauksissa vastata asianmukaisesti perusteltuihin pyyntöihin kyseisten viiden vuoden aikana. Sitä ei suunniteltu siten, että matkustajien matkustajarekisteritiedot poistettaisiin heti heidän Yhdistyneestä kuningaskunnasta lähtönsä jälkeen, kuten kauppa- ja yhteistyösopimuksessa edellytetään. Lisäksi Yhdistyneen kuningaskunnan nykyinen riskinarviointiprosessi on suunniteltu jäsenvaltioiden vastaavien prosessien tapaan sellaisten henkilöiden tunnistamista varten, joiden tiedot vastaavat objektiivisia kohdentamissääntöjä tai muita ennalta määritettyjä perusteita turva- ja rajatarkastusten suorittamista varten. Sitä ei ole suunniteltu sen määrittämiseksi, olisiko tietyt matkustajarekisteritiedot säilytettävä myös matkustajan Yhdistyneestä kuningaskunnasta lähdön jälkeen. Yhdistynyt kuningaskunta ilmoitti kauppa- ja yhteistyösopimuksen 552 artiklan 12 kohdan b alakohdan mukaisesti 29. syyskuuta 2022 toimittamassaan arviossa, että se oli hiljattain suunnitellut ja rakentanut valmiuden poistaa matkustajarekisteritiedot kauppa- ja yhteistyösopimuksen 552 artiklan 4 kohdan mukaisesti. Tämä valmius on nyt beta-testausvaiheessa. Lisäksi Yhdistynyt kuningaskunta ilmoitti kehittävänsä objektiiviseen näyttöön perustuvaa automatisoitua riskinarviointiprosessia niiden tietojen määrittämiseksi, jotka on säilytettävä matkustajan poistuttua Yhdistyneestä kuningaskunnasta. Tällä välin Yhdistynyt kuningaskunta käyttää manuaalista riskinarviointiprosessia kauppa- ja yhteistyösopimuksen 552 artiklan 11 kohdassa tarkoitettujen lisäsuojatoimien soveltamiseksi. Yhdistynyt kuningaskunta arvioi, että automatisoitu riskinarviointiprosessi on käytössä vuoden 2023 loppuun mennessä. Yhdistynyt kuningaskunta toimitti lainvalvonta- ja oikeusyhteistyön erityiskomitealle 29. syyskuuta 2022 kauppa- ja yhteistyösopimuksen 552 artiklan 7 kohdassa tarkoitetun riippumattoman hallintoelimen antaman, kauppa- ja yhteistyösopimuksen 552 artiklan 12 kohdan a alakohdassa tarkoitetun kertomuksen, jossa kuvattiin kauppa- ja yhteistyösopimuksen 552 artiklan 11 kohdassa määrättyjen tietosuojaan liittyvien lisäsuojatoimien tehokasta soveltamista. Kertomus sisältää kauppa- ja yhteistyösopimuksen 525 artiklan 3 kohdassa tarkoitetun Yhdistyneen kuningaskunnan valvontaviranomaisen lausunnon. Lainvalvonta- ja oikeusyhteistyön erityiskomitea tarkasteli Yhdistyneen kuningaskunnan arviota ja kertomusta 13. lokakuuta 2022. Tässä yhteydessä Yhdistynyt kuningaskunta vastasi useisiin unionin esittämiin kysymyksiin ja antoi kauppa- ja yhteistyösopimuksen 552 artiklan 11 kohdassa määrättyjen tietosuojaan liittyvien lisäsuojatoimien soveltamisesta lisätietoja, jotka se lupasi toimittaa myöhemmin myös kirjallisesti.

3.2.Ehdotettu kanta Edellä esitetyn perusteella komissio katsoo, että kumppanuusneuvoston olisi päätettävä välikauden jatkamisesta viimeisen kerran yhdellä vuodella, 31. joulukuuta 2023 saakka, ottaen huomioon tiedot, jotka Yhdistynyt kuningaskunta toimitti lainvalvonta- ja oikeusyhteistyön erityiskomitean kokouksessa 13. lokakuuta 2022, ja edellyttäen, että tiedot toimitetaan myöhemmin kirjallisesti. Kumppanuusneuvoston olisi tehtävä tämä päätös viimeistään 31. joulukuuta 2022. Komissio toteaa lisäksi, että lainvalvonta- ja oikeusyhteistyön erityiskomitea vastaa kauppa- ja yhteistyösopimuksen kolmannen osan asianmukaisen täytäntöönpanon seurannasta ja tarkastelusta, mukaan lukien kauppa- ja yhteistyösopimuksen 552 artiklan 7 kohdan mukainen Yhdistyneen kuningaskunnan riippumattoman hallintoelimen vuotuinen arvio, joka koskee Yhdistyneen kuningaskunnan toimivaltaisen viranomaisen lähestymistapaa kauppa- ja yhteistyösopimuksen 552 artiklan 4 kohdan mukaiseen matkustajarekisteritietojen säilyttämistarpeeseen. 4.Oikeusperusta 4.1.Menettelyllinen oikeusperusta 4.1.1.Periaatteet SEUT-sopimuksen 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”. Ilmaisu ”säädökset, joilla on oikeusvaikutuksia” käsittää myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”. 4.1.2.Soveltaminen käsiteltävänä olevassa asiassa Kumppanuusneuvosto on sopimuksella perustettu elin; se on perustettu kauppa- ja yhteistyösopimuksella. Kauppa- ja yhteistyösopimuksen 552 artiklan 13 kohdassa määrätään, että jos saman artiklan 10 kohdassa tarkoitetut erityisolosuhteet jatkuvat ja Yhdistynyt kuningaskunta osoittaa edistyneensä merkittävästi matkustajarekisteritietojen käsittelyjärjestelmiensä muuttamisessa järjestelmiksi, jotka mahdollistavat matkustajarekisteritietojen poistamisen kauppa- ja yhteistyösopimuksen 552 artiklan 4 kohdan mukaisesti, vaikka niitä ei ole vielä voitu muuttaa tällaisiksi kokonaan, kumppanuusneuvosto jatkaa 11 kohdassa tarkoitettua välikautta vielä vuodella (toinen ja viimeinen jatkoaika). Sen vuoksi tällaista päätöstä koskevan unionin kannan hyväksyminen kuuluu SEUT-sopimuksen 218 artiklan 9 kohdan soveltamisalaan. Jatkamisen oikeudelliset vaikutukset kohdistuvat täysin unioniin kauppa- ja yhteistyösopimuksen osapuolena. Tämä tarkoittaa sitä, että SEUT-sopimuksen 3 artiklan 2 kohdan mukaisesti unionilla on yksinomainen toimivalta tässä asiassa. Kauppa- ja yhteistyösopimuksen 552 artiklan 13 kohdassa tarkoitetun ajanjakson jatkamista koskeva päätös ei edellytä kauppa- ja yhteistyösopimuksen rakenteiden täydentämistä tai muuttamista. Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta. 4.2.Aineellinen oikeusperusta 4.2.1.Periaatteet SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää. Kun suunnitellulla säädöksellä on samanaikaisesti useita tavoitteita tai kun siihen sisältyy useita osatekijöitä, joita ei voida erottaa toisistaan ja joista yksikään ei ole toisiin nähden liitännäinen, SEUT-sopimuksen 218 artiklan 9 kohdan nojalla annettavan päätöksen aineellisessa oikeusperustassa on poikkeuksellisesti mainittava kaikki asianmukaiset oikeusperustat. 4.2.2.Soveltaminen käsiteltävänä olevassa asiassa Kauppa- ja yhteistyösopimuksen 552 artiklan 13 kohdassa tarkoitetulla ajanjakson jatkamisella on tavoitteita ja siihen sisältyy osatekijöitä, jotka koskevat tietosuojaa ja poliisiyhteistyötä.

Sen vuoksi ehdotetun päätöksen aineellinen oikeusperusta on SEUT-sopimuksen 16 artiklan 2 kohta ja 87 artiklan 2 kohdan a alakohta. 4.3.Päätelmät Ehdotetun päätöksen oikeusperustana tulisi olla SEUT-sopimuksen 16 artiklan 2 kohta ja 87 artiklan 2 kohdan a alakohta yhdessä SEUT-sopimuksen 218 artiklan 9 kohdan kanssa. 5.Suunnitellun säädöksen julkaiseminen Koska kumppanuusneuvoston päätöksellä jatkaa välikautta, jonka aikana Yhdistynyt kuningaskunta voi poiketa velvollisuudesta poistaa matkustajien matkustajarekisteritiedot heidän Yhdistyneestä kuningaskunnasta lähtönsä jälkeen, toisen ja viimeisen kerran, 31. joulukuuta 2023 saakka, on oikeusvaikutuksia, kumppanuusneuvoston päätös on aiheellista julkaista Euroopan unionin virallisessa lehdessä sen jälkeen, kun se on hyväksytty. 2022/0382 (NLE) Ehdotus NEUVOSTON PÄÄTÖS Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisellä kauppa- ja yhteistyösopimuksella perustetussa kumppanuusneuvostossa Euroopan unionin puolesta otettavasta kannasta sopimuksen 552 artiklan 11 kohdassa tarkoitetun välikauden, jonka aikana Yhdistynyt kuningaskunta voi poiketa velvollisuudesta poistaa matkustajien matkustajarekisteritiedot heidän Yhdistyneestä kuningaskunnasta lähtönsä jälkeen, jatkamiseen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 16 artiklan 2 kohdan ja 87 artiklan 2 kohdan a alakohdan yhdessä sen 218 artiklan 9 kohdan kanssa, ottaa huomioon Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen sekä turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan Euroopan unionin sekä Ison-Britannian ja Pohjois-Irlannin yhdistyneen kuningaskunnan välisen sopimuksen tekemisestä unionin puolesta 29 päivänä huhtikuuta 2021 annetun neuvoston päätöksen (EU) 2021/689, ottaa huomioon sen välikauden jatkamisesta, jonka aikana Yhdistynyt kuningaskunta voi poiketa velvollisuudesta poistaa matkustajien matkustajarekisteritiedot heidän Yhdistyneestä kuningaskunnasta lähtönsä jälkeen, 21 päivänä joulukuuta 2021 annetun Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisellä kauppa- ja yhteistyösopimuksella perustetun kumppanuusneuvoston päätöksen N:o 2/2021, ottaa huomioon Euroopan komission ehdotuksen, sekä katsoo seuraavaa: (1)Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan, jäljempänä ’Yhdistynyt kuningaskunta’, välisen kauppa- ja yhteistyösopimuksen, jäljempänä ’kauppa- ja yhteistyösopimus’, 542 artiklan mukaisesti kyseisen sopimuksen kolmannen osan (LAINVALVONTA- JA OIKEUSYHTEISTYÖ RIKOSASIOISSA) III osastossa vahvistetaan säännöt, joiden mukaan Yhdistyneen kuningaskunnan toimivaltaiselle viranomaiselle voidaan siirtää unionin ja Yhdistyneen kuningaskunnan välisten lentojen matkustajarekisteritietoja ja Yhdistyneen kuningaskunnan toimivaltainen viranomainen voi käsitellä ja käyttää tällaisia matkustajarekisteritietoja, sekä vahvistetaan tätä koskevat erityiset suojatoimet. (2)Kauppa- ja yhteistyösopimuksen 552 artiklan 4 kohdan mukaan Yhdistyneen kuningaskunnan on poistettava matkustajien matkustajarekisteritiedot heidän maasta lähtönsä jälkeen, ellei riskinarvioinnissa ilmene tarvetta säilyttää kyseisiä matkustajarekisteritietoja. (3)Kauppa- ja yhteistyösopimuksen 552 artiklan 11 kohdan mukaan Yhdistynyt kuningaskunta voi väliaikaisesti poiketa saman artiklan 4 kohdasta välikauden ajan, kunnes Yhdistynyt kuningaskunta panee tekniset mukautukset täytäntöön mahdollisimman pian. Välikauden aikana Yhdistyneen kuningaskunnan toimivaltaisen viranomaisen on estettävä kauppa- ja yhteistyösopimuksen 552 artiklan 4 kohdan nojalla poistettavien matkustajarekisteritietojen käyttö soveltamalla kyseisiin matkustajarekisteritietoihin kauppa- ja yhteistyösopimuksen 552 artiklan 11 kohdan a–d alakohdassa tarkoitettuja lisäsuojatoimia. Kauppa- ja yhteistyösopimuksen 552 artiklan 12 kohdan a alakohdan mukaisesti kauppa- ja yhteistyösopimuksen 552 artiklan 7 kohdassa tarkoitetun riippumattoman hallintoelimen on raportoitava ja kauppa- ja yhteistyösopimuksen 525 artiklan 3 kohdassa tarkoitetun Yhdistyneen kuningaskunnan tietosuojaviranomaisen on annettava lausunto siitä, onko lisäsuojatoimia sovellettu tehokkaasti. (4)Kauppa- ja yhteistyösopimuksen 552 artiklan 10 kohdassa määrätään, että kauppa- ja yhteistyösopimuksen 552 artiklan 11 kohtaa sovelletaan erityisten olosuhteiden vuoksi, jotka estävät Yhdistynyttä kuningaskuntaa tekemästä teknisiä mukautuksia, jotka ovat tarpeen niiden matkustajarekisteritietojen käsittelyjärjestelmien muuttamiseksi, joita Yhdistynyt kuningaskunta käytti, kun siihen sovellettiin unionin lainsäädäntöä, sellaisiksi, että ne mahdollistaisivat matkustajarekisteritietojen poistamisen kauppa- ja yhteistyösopimuksen 552 artiklan 4 kohdan nojalla. (5)Kauppa- ja yhteistyösopimuksen 552 artiklan 13 kohdassa todetaan, että jos kauppa- ja yhteistyösopimuksen 552 artiklan 10 kohdassa tarkoitetut erityisolosuhteet jatkuvat, kumppanuusneuvosto jatkaa kauppa- ja yhteistyösopimuksen 552 artiklan 11 kohdassa tarkoitettua välikautta yhdellä vuodella. Kumppanuusneuvosto teki tästä 21 päivänä joulukuuta 2021 päätöksen, jolla välikautta jatkettiin 31 päivään joulukuuta 2022.